CELEX: 62012CA0219
Language: el
Date: 2013-06-20 00:00:00
Title: Υπόθεση C-219/12: Απόφαση του Δικαστηρίου (δεύτερο τμήμα) της 20ής Ιουνίου 2013 [αίτηση του Verwaltungsgerichtshof (Αυστρία) για την έκδοση προδικαστικής αποφάσεως] — Finanzamt Freistadt Rohrbach Urfahr κατά Unabhängiger Finanzsenat Außenstelle Linz (Έκτη οδηγία ΦΠΑ — Άρθρο 4, παράγραφοι 1 και 2 — Έννοια των «οικονομικών δραστηριοτήτων» — Έκπτωση του φόρου εισροών — Εκμετάλλευση φωτοβολταϊκού συστήματος εγκατεστημένου επί ή πλησίον οικίας η οποία χρησιμοποιείται ως ιδιωτική κατοικία — Παράδοση στο δίκτυο — Έσοδα — Παραγωγή μικρότερης ποσότητας ηλεκτρικής ενέργειας από αυτήν που καταναλώνεται)

3.8.2013   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 225/33
            
         Απόφαση του Δικαστηρίου (δεύτερο τμήμα) της 20ής Ιουνίου 2013 [αίτηση του Verwaltungsgerichtshof (Αυστρία) για την έκδοση προδικαστικής αποφάσεως] — Finanzamt Freistadt Rohrbach Urfahr κατά Unabhängiger Finanzsenat Außenstelle Linz
   (Υπόθεση C-219/12) (1)
   
   (Έκτη οδηγία ΦΠΑ - Άρθρο 4, παράγραφοι 1 και 2 - Έννοια των «οικονομικών δραστηριοτήτων» - Έκπτωση του φόρου εισροών - Εκμετάλλευση φωτοβολταϊκού συστήματος εγκατεστημένου επί ή πλησίον οικίας η οποία χρησιμοποιείται ως ιδιωτική κατοικία - Παράδοση στο δίκτυο - Έσοδα - Παραγωγή μικρότερης ποσότητας ηλεκτρικής ενέργειας από αυτήν που καταναλώνεται)
   2013/C 225/56
   Γλώσσα διαδικασίας: η γερμανική
   
      Αιτούν δικαστήριο
   
   Verwaltungsgerichtshof
   
      Διάδικοι στην υπόθεση της κύριας δίκης
   
   Finanzamt Freistadt Rohrbach Urfahr
   
      κατά
   
   Unabhängiger Finanzsenat Außenstelle Linz
   
      Παρισταμένου του: Thomas Fuchs
   
      Αντικείμενο
   
   Αίτηση για την έκδοση προδικαστικής απόφασης — Ερμηνεία του άρθρου 4 της έκτης οδηγίας 77/388/ΕΟΚ του Συμβουλίου, της 17ης Μαΐου 1977, περί εναρμονίσεως των νομοθεσιών των κρατών μελών, των σχετικών με τους φόρους κύκλου εργασιών — Κοινό σύστημα φόρου προστιθεμένης αξίας: ομοιόμορφη φορολογική βάση (ΕΕ ειδ. έκδ. 09/001, σ. 49) — Έννοια του όρου «οικονομική δραστηριότητα» — Εγκατάσταση φωτοβολταϊκού εξοπλισμού για την παραγωγή ηλεκτρικής ενέργειας κοντά σε ιδιωτική κατοικία, χωρίς δυνατότητα αποθήκευσης της παραγόμενης ενέργειας — Πώληση της παραγόμενης ενέργειας σε εταιρία που παρέχει με τη σειρά της στην κατοικία αυτή την απαραίτητη ενέργεια για την κάλυψη των αναγκών της — Παραγωγή ενέργειας που είναι μόνιμα χαμηλότερη από την κατανάλωση
   
      Διατακτικό
   
   Το άρθρο 4, παράγραφοι 1 και 2, της έκτης οδηγίας 77/388/ΕΟΚ του Συμβουλίου, της 17ης Μαΐου 1977, περί εναρμονίσεως των νομοθεσιών των κρατών μελών, των σχετικών με τους φόρους κύκλου εργασιών — Κοινό σύστημα φόρου προστιθεμένης αξίας: ομοιόμορφη φορολογική βάση, όπως έχει τροποποιηθεί από την οδηγία 95/7/ΕΚ του Συμβουλίου, της 10ης Απριλίου 1995, έχει την έννοια ότι η εκμετάλλευση φωτοβολταϊκού συστήματος το οποίο είναι εγκατεστημένο επάνω ή πλησίον οικίας που χρησιμοποιείται ως ιδιωτική κατοικία και λειτουργεί έτσι ώστε, αφενός, η ποσότητα της παραγόμενης ηλεκτρικής ενέργειας είναι πάντοτε μικρότερη από τη συνολική ποσότητα της ηλεκτρικής ενέργειας που καταναλώνει στην κατοικία του για τις ατομικές ανάγκες του ο εκμεταλλευόμενος το εν λόγω σύστημα και, αφετέρου, η παραγόμενη ενέργεια παραδίδεται στο δίκτυο με αντάλλαγμα την άντληση εσόδων διαρκούς χαρακτήρα εμπίπτει στην έννοια των «οικονομικών δραστηριοτήτων», όπως αυτή ορίζεται στο εν λόγω άρθρο.
   
      (1)  ΕΕ C 243 της 11.8.2012.